Poštovani studenti,

molim Vas da uradite ovaj test u cilju ocene Vaših preduzetničkih kvaliteta. Rezultate možete da mi pošaljete na e mail.

**OCENJIVANJE PREDUZETNIČKIH KVALITETA**

***1. Ja sam tragač za novim šansama***

Ako već sada u glavi ne držite bar dve ideje kao potencijalne šanse, ocenite se ″1″. Ako ste osoba koja konstantno radi na identifikovanju nečeg novog i u raznim oblastima, ocenite se većom ocenom.

***2. Orijentisan sam na budućnost***

Ako uvek čitate o prošlosti, držite do tradicije i često pričate o ″dobrim starim vremenima″ ocenite se ″1″. Ako se oduševljavate tehnološkim promenama i uživate u novim dostignućima i novim proizvodima, ocenite se ″5″.

***3. Težim da budem najbolji***

Ako volite da se u životu «provlačite», da radite upravo onoliko koliko je potrebno, ocenite se ″1″. Međutim, ako ste tip osobe koja teži da bude najbolja u svemu što radi, koja je spremna da uči da osavremenjava svoja znanja i koja uvek veruje da u svemu postoji bolji način da se nešto uradi, ocenite se ″5″.

***4. Volim konkurenciju i tržišno sam orijentisan***

Ako ne volite druženje sa drugim ljudima, verujući da uvek znate šta je najbolje, ocenite se ″″1″. Ako ste otvoreni za tuđe ideje koje se odnose na usavršavanje nečega, ocenite se većom ocenom.

***5. Znam da poštujem i cenim zaposlene***

Ako preferirate individualni rad, i ako verujete da će posao biti najbolje urađen ako ga upravo Vi odradite, ocenite se ″1″. Ako verujete da i drugi to mogu da urade kvalitetno, ukoliko im ukažete veće poverenje, ocenite se ″5″.

***6. Ja sam realan***

Procenite da li imate običaj da prenagljujete Vašim ″samohvalisanjem″ i da li imate običaj da preuveličavate sopstvene mogućnosti. U tom slučaju, ocenite se ″1″. Ako ste u svojim nastupima odmereni i veoma obazrivi, pokušajte da date ocenu na skali od ″2″ do ″5″.

***7. Ne tolerišem dosadu***

Ako Vam je teško da neke stvari uradite sami (da operete svoja kola, da uradite neke poreske obračune) ocenite se ″1″. Ako ne volite puno da odugovlačite sa izvršenjem obaveza ocenite se ″5″.

***8. Pun sam života i vedrine***

Ako se ″kolebate″ da nešto radite što do sada nikada niste radili, ako niste spremni da o nekim stvarima govorite javno, ili ako se povlačite u sebe nakon nekog pogrešnog poteza, ocenite se ″1″. Ako gledate u pravcu novih izazova, neizvesnih i ambicioznih, ocenite se ″5″.

|  |  |  |  |  |  |
| --- | --- | --- | --- | --- | --- |
| **KVALITET** | **NIZAK** | **NIZAK** | **SREDNJI** | **VISOK** | **VISOK** |
| **1.Tragač za novim šansama** | **1** | **2** | **3** | **4** | **5** |
| **2. Orijentisan na budućnost** | **1** | **2** | **3** | **4** | **5** |
| **3. Voli da bude najbolji** | **1** | **2** | **3** | **4** | **5** |
| **4. Tržišno orijentisan** | **1** | **2** | **3** | **4** | **5** |
| **5. Poštuje zaposlene radnike** | **1** | **2** | **3** | **4** | **5** |
| **6. Realan je** | **1** | **2** | **3** | **4** | **5** |
| **7. Ne toleriše dosadu** | **1** | **2** | **3** | **4** | **5** |
| **8. Pun je života i vedrine** | **1** | **2** | **3** | **4** | **5** |
| **UKUPAN SKOR =** | | | | | |

U zavisnosti od broja poena, Harper daje sledeće savete:

* Ako je Vaš skor manji od 20 poena, bolje je za Vas da pronađete «siguran posao» u nekoj velikoj organizaciji ili jednostavno pokušate sa igrama na sreću.
* Ako je Vaš skor između 20 i 25 poena, analizirajte Vaše preduzetničke kvalitete i vidite da li možete još malo da se poboljšate.
* Ako je Vaš skor preko 25 poena, posedujete preduzetničke kvalitete. Ali, to nije garancija uspeha.